OzLabs/hebrew-wiki-articles huggingface dataset:
ג'י ליג איגנייט

ג'י ליג איגנייט (באנגלית: NBA G League Ignite) היא קבוצת כדורסל מהעיר הנדרסון שבנבדה, המשחקת בליגת הפיתוח של ה-NBA. הקבוצה החלה לשחק בליגה בשנת 2020, ומטרתה פיתוח שחקנים צעירים ומתן תחליף למכללות.

==היסטוריה==
ב-18 באוקטובר 2018, ליגת הפיתוח של ה-NBA הציעה הליגה שתשלם 125,000 דולר לשחקנים צעירים דומיננטיים שישחקו בקבוצה החל מעונת . עם זאת, אף שחקן לא חתם בקבוצה והפרויקט נדחה.

ב-16 באפריל 2020, הליגה הודיעה שהשכר הועלה עבור שחקנים פוטנציאליים. בנוסף הודיעה הליגה על תוכנית פיתוח לשנה שתהווה תחליף לחוק המחייב שנה במכללות לפני העמדה לדראפט ה-NBA. השחקנים הפוטנציאליים ישחקו לצד שחקנים ותיקים בקבוצה והיא תשתתף באימונים וב-10 עד 12 משחקי ידידות מול קבוצות אחרות בליגה, קבוצות מחוץ לארצות הברית וקבוצות מליגת המכללות. שחקנים ירוויחו כספים עבור משחקים, השתתפות באירועים קהילתיים והשתתפות בתוכנית למיומנויות בחיים בשיתוף הליגה. כמו כן, הם יקבלו מלגה מלאה לאוניברסיטת מדינת אריזונה, שבשיתוף פעולה עם ליגת ה-NBA.

באותו יום שבו הוכרזה תוכנית הפיתוח החדשה של הליגה, ג'יילן גרין, השחקן יוצא התיכונים עם הדירוג הגבוה ביותר במחזור 2020 על פי ESPN, הפך לשחקן הראשון שהצטרף לאיגנייט, בשכר של 500,000 דולר. ליגת הפיתוח מיד משכה את תשומת הלב של השחקנים הצעירים כאלטרנטיבה לשנה אשר מחויבים השחקנים לעבור במכללות, וכמה כלי תקשורת שיערו כי החלטתו של גרין עלולה להזיק משמעותית לליגת המכללות. עד מהרה הצטרפו לגרין שחקנים נוספים עם דירוג של חמישה כוכבים, אייזיאה טוד ודיישן ניקס, אשר שניהם התחייבו למכללות ונאלצו להפר את התחייבותם, וכן קאי סוטו מהפיליפינים. ב-9 ביוני 2020, שחקן ה-NBA לשעבר, בראיין שו, מונה למאמן הקבוצה. ב-16 ביולי, עבר ג'ונתן קומינגה, השחקן יוצא התיכונים עם הדירוג הגבוה ביותר במחזור 2021, למחזור 2020 וחתם בקבוצה. ב-2 בספטמבר, הוכרז רשמית כי שמה של הקבוצה יהיה ג'י ליג איגנייט. ב-12 בנובמבר, החתימה איגנייט את השחקנים הוותיקים ברנדון אשלי, בובי בראון, קודי דמפס, רג'י הרן ואמיר ג'ונסון, שישחקו לצד הצעירים ויתנו לקבוצה ניסיון. ב-14 בינואר 2021 החתימה איגנייט את ג'רט ג'ק.

איגנייט הצטרפו לעונת בליגת הפיתוח. הם שיחקו 15 משחקים בלבד בבועה שבאורלנדו, כיוון ש-11 קבוצות בחרו שלא להשתתף.

==עונה אחר עונה==
{|class="wikitable" style="font-size:95%"
|-
!rowspan=2|עונה
!rowspan=2|אזור
!colspan=4|עונה רגילה
!rowspan=2|פלייאוף
|-
!מיקום
!ניצחונות
!הפסדים
!% הצלחה
|-
|colspan=10 align="center" bgcolor="#08090b" | <span style="color:#e2e2e2">ג'י ליג איגנייט
|-align="center"
|2020/21 || || 8 || 8 || 7 || .533 || הפסד ברבע הגמר (ראפטורס 905) 102–127
|-align="center"
!colspan=3| עונה רגילה || 8 || 7 || .533 ||
|-align="center"
!colspan=3| פלייאוף || 0 || 1 || .000 ||
|}

==קישורים חיצוניים==
* 

*
קטגוריה:קבוצות ליגת הפיתוח של ה-NBA
קארל קושוואנץ

קארל קושוואנץ (בצ'כית: Karel Košvanec; 13 בפברואר 1901 – 28 באפריל 1950) היה אזרח צ'כוסלובקי ועובד הרכבת, אשר הבריח אוכל ליהודים הכלואים במחנה הריכוז טרזיינשטט במהלך מלחמת העולם השנייה והציל עשרות מהם מרעב.

== פעילות בתקופת השואה להצלת יהודים ==
קארל קושוואנץ, שהיה עובד רכבת במקצועו, התגורר בנובה קופיסטי שבחבל ליטומיריצה, צ'כיה עם אשתו ושלושת ילדיהם.

במהלך מלחמת העולם השנייה עבד בקו הרכבת בבוהושוביצה נאד אוהרי, שם עבר הטרנספורט שהוביל את היהודים, בפיקוח הנאצים, לגטו בטרזין. קושוואנץ ראה אותם במהלך עבודתו בתחנה והחליט לעזור ליהודים.<ref></ref>

בין השנים 1942 ל-1945 הוא הבריח מזון, תרופות, סיגריות וסחורות נוספות לגטו טרזיינשטט, וגם ניהל התכתבויות עם משפחותיהם של היהודים. הוא הבריח את הסחורה למחנה השמור באופן קבוע מדי שבוע, ולעיתים פעמיים בשבוע. עם מטען שמשקלו לפעמים היה עשרות קילוגרמים, הוא היה צריך להתגנב דרך השומרים. לפעמים ההברחה נמשכה כל הלילה, במהלכה היה עליו לשכב בשלג בחורף מכיוון שלא יכול היה לצאת דרך השומר. בנוסף לאשתו, גם בתו הבכורה ולאסטה עזרה לו בפעילותו. כך הוא חשף את עצמו ואת כל המשפחה לסיכון של עונש מוות על ידי הנאצים אם יתגלו פעולותיו.<ref></ref>

== לאחר המלחמה ==
ההתגנבות לגטו טרזינשטט במהלך המלחמה, כנראה פגעה בבריאותו. קושוואנץ נפטר בשנת 1950 בגיל 49 מדלקת ריאות מבלי שנודע סיפור גבורתו מחוץ למשפחה. מספר יהודים שהציל נשארו בקשר עם משפחתו של קושוואנץ גם לאחר המלחמה, ושלחו להם כסף לחג המולד.

== הכרה והנצחה ==
סיפורו וגבורתו האישית במהלך המלחמה נחשפו בזכות עמותת "פוסט בלום", שנוסדה בשנת 2009 במטרה לתעד את סיפורו מבתו ולאסטה ומאווה רוביצ'קובה, נערה יהודייה שקארל סייע לה בטרזינשטט. בשנת 2011 נבנתה בתחנת הרכבת בבוהושוביצה נאד אוהרי אנדרטה לזכר קרל קושוואנץ. שנתיים לאחר מכן הוענק לו אות חסיד אומות העולם לזכרו. ב־27 בינואר 2014, יום הזיכרון הבינלאומי לקורבנות השואה, קיבלה בתו, ולאסטה, בת ה-83 את התעודה בשם אביה.

== הערות שוליים ==

קטגוריה:צ'כים חסידי אומות העולם
קטגוריה:צ'כים שנולדו ב-1901
קטגוריה:נפטרים ב-1950
דריה דורוחובה

דריה דורוחובה (ברוסית: Дарья Дорохова; 1912 – 1971) הצילה יהודים במהלך מלחמת העולם השנייה והוכרה כחסידת אומות העולם.

== פעילות בתקופת השואה להצלת יהודים ==
דריה הייתה נשואה לניקולאי ולזוג היו 3 ילדים. המשפחה התגוררה בכפר נובו-איוונובקה, במחוז זפורוז'יה שבאוקראינה הסובייטית.

ב־23 ביוני 1941, ביום השני לפלישת הגרמנים לברית המועצות, גויס אבי המשפחה, ניקולאי, לצבא האדום. באותה העת דריה המשיכה לדאוג לשלושת ילדיהם. באביב 1942 פגשה דריה נערה יהודייה בת 14, ששמה אליזבטה לוין, אשר סיפרה לה שהיא מזפורוז'יה ונותרה ללא משפחה. דריה ריחמה עליה, ואספה אותה אל ביתה. דריה ביקשה ממנה להציג את עצמה כלידיה דורוחובה, שמה של אחייניתו של בעלה, שהוריה, רופאים במקצועם וגויסו לצבא. סיפור הכיסוי של אליזבטה התקבל על ידי התושבים וראש הכפר. היא למדה כיצד לבצע את המשימות השונות בחווה ועזרה לדריה במשק הבית. פעם אחת, כשהגרמנים ביצעו חיפוש, היא רצה לבית השכן והתחבאה שם . ב-19 בספטמבר 1943, יחידה גרמנית נכנסה לכפר ואיימה על כל תושביו. דריה, שלושת ילדיה ואליזבטה ברחו והסתתרו בשדות התירס הסמוכים למשך שלושה ימים, עד לשחרור האזור על ידי הצבא האדום ב-22 בספטמבר 1943. אליזבטה המשיכה להתגורר עם דריה עד פברואר 1944, אז חזרה לעיר, וגילתה שם שהיא הניצולה היחידה ממשפחתה.<ref name=":0"></ref> <ref>תיק מס' M.31.2/10252, עמ' 6, ארכיון יד ושם</ref>

== לאחר המלחמה ==
היחסים החמים של אליזבטה עם דריה ומשפחתה נמשכו גם לאחר המלחמה. הקשר נשמר עם בנה הבכור של דריה גם לאחר מותה.<ref>תיק מס' M.31.2/10252, עמ' 12,ארכיון יד ושם</ref>

== הכרה והנצחה ==
ב -2 במאי 2002 הכיר יד ושם בדריה דורוחובה כחסידת אומות העולם. הטקס התקיים בקייב, אוקראינה.<ref name=":0" />

==הערות שוליים==

קטגוריה:אוקראיניות חסידות אומות העולם
קטגוריה:ילידות 1917
קטגוריה:סובייטים שנולדו ב-1917
קטגוריה:נפטרות ב-1971
קטגוריה:נפטרים ב-1971
פרסקוביה אולייניצ'נקו

פרסקוביה אולייניצ'נקו (ברוסית: Прасковья Олейниченко; 5 בנובמבר 1912 – ?) הייתה חסידת אומות העולם, ילידת אודסה, אשר במשך כשנתיים וחצי הסתירה בביתה את אחייניתה של חברתה הקרובה וטיפלה בה בזמן מחלתה.

== קורות חיים ==
אולייניצ'נקו, ילידת אודסה, הייתה בשנות ה-30 לחייה וגידלה שני ילדים קטנים, כאשר פלשו הגרמנים לברית המועצות. בעלה היה בחזית. בעבר היא עבדה בבית ספר צבאי והתיידדה שם עם אישה יהודייה בשם גניה קוסאיה. בשנת 1939, הגיעה אחייניתה של גניה, מניה שטיבלמן, לאודסה ללמוד רפואה ונשארה בביתה של אולייניצ'נקו.<ref>מכתב של פרסקוביה אולייניצ'נקו ליד ושם, עמ' 3,6 ,תיק מס' 8794, ארכיון יד ושם.</ref>

== פעילות בתקופת השואה להצלת יהודים ==
לאחר הכיבוש הגרמני של העיר ב-16 באוקטובר 1941 גורשו גניה ומשפחתה מביתם ונכלאו בכלא העירוני. אולייניצ'נקו ביקרה אותם, הביאה להם אוכל והבטיחה שתחזור שוב. אך, לפני ביקורה הבא נודע לה שרוב העצורים, כולל גניה, נשרפו במחסני אבק שרפה מחוץ לאודסה. מניה, אחייניתה של גניה, וצעירים אחרים המתינו לגירוש למחנה עבודה מחוץ לעיר. אולייניצ'נקו דאגה לה לחבילת אוכל, שהביאה מהבית וקיוותה שגורלה של מניה יהיה פחות מר.<ref name=":0"></ref>

כעבור חודשיים, הופיעה ערב אחד מניה בביתה של אולייניצ'נקו לאחר שנמלטה ממחנה העבודה, וזו הכניסה אותה לביתה. למחרת סבלה מניה מחום גבוה. אולייניצ'נקו הייתה צריכה להמציא סיפור לילדיה הקטנים, כדי להסביר מדוע אישה חולה שוהה אצלם בבית לתקופת זמן לא מוגבלת. לאחר שמניה התאוששה ממחלתה, היא ואולייניצ'נקו חפרו חור ברצפת הבית, כיסו אותו עם לוח והניחו מכונת תפירה מעליו. במקום המסתור הזה שכבה מניה במשך שעות כאשר היו זרים בבית, או כאשר היא חשה בסכנה. אולייניצ'נקו לימדה את ילדיה לקרוא למניה "סבתא" בנוכחות זרים, כך שזה לא יהווה סכנה. בדרך זו נשארה מניה בביתה של המצילה עד לשחרור אודסה ב-10 באפריל 1944.<ref></ref>

== לאחר המלחמה ==
אולייניצ'נקו זכתה לראות את בעלה חוזר בחיים מהחזית וראתה בכך פרס על מעשה ההצלה. מניה הקימה משפחה משלה והיגרה לארצות הברית. החברות בין שתי הנשים נמשכה עוד עשרות שנים.<ref>מכתב של פרסקוביה אולייניצ'נקו ליד ושם, עמ' 4, תיק מס' 8794, ארכיון יד ושם</ref>

== הכרה והנצחה ==
ב-24 בינואר 2000 הכיר יד ושם באולייניצ'נקו כחסידת אומות העולם. טקס ההכרה התקיים בקייב.<ref name=":0" />

== הערות שוליים ==

קטגוריה:אוקראיניות חסידות אומות העולם
קטגוריה:מצילים בשואה: אוקראינה
קטגוריה:ילידות 1912
אמיליה בנדטי

אמיליה בנדטי (באיטלקית: Emilia Benedetti; 30 במאי 1902 – ?) הייתה עוזרת לאם המנזר של "האחיות של גבירתנו מציון", אשר פעלה למען יהודים נרדפים בתקופת מלחמת העולם השנייה והחביאה רבים מהם במנזר.

== פעילות בתקופת השואה להצלת יהודים ==
ברומא, במנזר של <nowiki>האחיות של גבירתנו מציון</nowiki> (The Sisters of Our Lady of Sion), ברחוב גריבלדי ניתן מקלט ליהודים נרדפים רבים. האם מריה אגוסטינה, שנקראה בעבר וירג'יניה בדטי, ילידת קונסטנטינופול, ממוצא צרפתי, הייתה אם המנזרה ממאי 1942 ועד אוקטובר 1945. באותה תקופה מריה אגנז, שנקראה בעבר אמיליה בנדטי, ילידת רומא, הייתה עוזרת למריה בניהול יחסי החוץ של המנזר. שתיהן פעלו למען היהודים הנרדפים שנמצאו בסכנה גדולה.

במנזר מצאו מקלט יותר ממאה איש. חלקם זרים והשאר יהודי איטליה, אשר נשארו שם עד לשחרור רומא ב-4 ביוני 1944. בין היהודים שהתחבאו במנזר היה פרוצ'יו סונינו, מגנואה, אשר הסתתר שם בין תאריכים 15 באפריל 1944 למאי 1944. בעדותו, הוא נזכר שבמסתור היו גם עריקים מהצבא האיטלקי, קצינים וחיילים, וגם פרטיזנים, אנטי-פשיסטים ופליטים אחרים מהשטחים האיטלקים לשעבר באפריקה. משפחתו של רוברטו מודיליאני מצאה מקלט במנזר כבר באוקטובר 1943. המשפחה כללה את רוברטו, אמו ולנטינה, סבתו ג'ודיטה טליאקוצו, ודודתו אמה אסקארלי. כעבור כמה חודשים, בינואר 1944, הצטרף למשפחה במנזר גם אחיו של רוברטו, אדוארדו. לפני כן הוא הסתתר בכפר דרומית לרומא.<ref>תיק מס' 7768, ארכיון יד ושם.</ref>

כמה ימים לפני השחרור הגיעו האס.אס. לבדוק את המנזר, אך האם מריה אגנז הצליחה למנוע את ביצוע החיפוש. המנזר היה צפוף מאוד, אך האחיות חילקו את האוכל הדל שלהן עם כל אלו שהתחבאו במקום. אם מישהו היה מצלצל בפעמון השער, הן משכו בפעמון מיוחד כאזהרה לכולם להסתתר ולשתוק.<ref name=":0"></ref>

== הכרה והנצחה ==
ב-19 במאי 1998 הכיר יד ושם באמיליה בנדטי כחסידות אומות העולם. <ref>מכתב מיד ושם לאמיליה בנדטי ,עמ' 12,תיק מס' 7768, ארכיון יד ושם.</ref> הטקס נערך ברומא ושמה נחקק בקיר הכבוד בגן חסידי אומות העולם ביד ושם בירושלים.<ref name=":0" />

== הערות שוליים ==

קטגוריה:מצילים בשואה: איטליה
קטגוריה:איטלקיות חסידות אומות העולם
קטגוריה:ילידות 1902
קטגוריה:איטלקים שנולדו ב-1902
גיא חבורה

גיא חבורה הוא רב ישראלי. נודע בציבור במיוחד בתור מי שהקליט את היועץ הפוליטי ישראל בכר באומרו לגבי המתמודד לראשות הממשלה ולקוחו במערכת הבחירות לכנסת ה-23, בני גנץ, כי ״אין לו אומץ לתקוף באיראן״, וכי זוהי ״סכנה לעם ישראל״, הקלטה שפורסמה ימים ספורים לפני יום הבוחר.

חבורה משמש מנכ״ל עמותת ״אורות של אמת״, מרכז סיוע התנדבותי לחולים ולמשפחות נזקקות. בשנת 2001 הקים את עמותת ״אורות של תקווה למען הילדים״, עמותת-בת של ״אורות של אמת״, שעוסקת בשיפור איכות חייהם ובהצלתם של ילדים חולי סרטן ומחלות קשות.

==פרשת הקלטת==
ב-27 בפברואר 2020, ארבעה ימים לפני מועד הבחירות לכנסת ה-23, התעוררה סערה פוליטית בעקבות פרסום הקלטה של ישראל בכר, בה הוא משוחח עם חבורה, עימו התייעץ בעניין אישי. בהקלטה בכר חוזר על דברי הרב חבורה, לפיהם לגנץ ״אין אומץ לתקוף באיראן״, וכי זוהי ״סכנה לעם ישראל״.
יום לאחר פרסום ההקלטות, פורסם כי פרקליטו של בנימין נתניהו, עמית חדד, הוא תלמידו ומקורבו של הרב חבורה, ונטען כי חבורה נשלח להקליט את בכר בשליחותו של נתניהו. בהמשך נחשפה הקלטה של שיחה בין נתניהו והרב חבורה בו ניתן לשמוע שהשניים מתאמים ביניהם את פרסום ההקלטה. כמה פרשנים פוליטיים, למשל טל שניידר, ראו בהקלטה זו של בכר את אחת הסיבות למה שנתפס ככישלון מפלגת כחול לבן במערכת הבחירות.

== קישורים חיצוניים ==
* 
* 

== הערות שוליים ==

קטגוריה:מייסדי עמותות ישראלים
קטגוריה:רבנים ישראלים
גלנש

גלנש (בהונגרית: Gelénes) הוא כפר במחוז סבולץ'-סטמאר-ברג שבצפון מזרח הונגריה.

==יהודי גלנש==
יהודים חיו בגלנש בתקופות זמן שונות, במקום היה בית קברות יהודי, רבים מתושבי הכפר נרצחו בשואה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|48
|646
|-
|1910
|67
|
|-
|1920
|52
|
|-
|1930
|37
|
|-
|1941
|23
|878
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
גמז'ה

גמז'ה (בהונגרית: Gemzse) הוא כפר במחוז סבולץ'-סטמאר-ברג שבצפון מזרח הונגריה.

==יהודי גמז'ה==
יהודים החלו להתיישב בגמז'ה במחצית המאה ה-18. הם היו עניים והיישוב לא התפתח בזמנם. משנת 1867 הקהילה היהודית הייתה כפופה לקהילת מאנדוק.

בשנת 1941 גויסו כל הגברים היהודים לעבודות כפייה יחד עם אזרחים הונגריים נוספים.
ובשנת 1944, לאחר הכיבוש הגרמני, הובלו כל תושבי המקום היהודים, בלוויית חיילי הז'אנדרמריה ההונגרית, לגטו קישווארדה, לאחר שבועות מספר בתנאי רעב שולחו למחנה ההשמדה אושוויץ.

אחרי המלחמה חזרו לכפר רק כמה ניצולים וחיי הקהילה לא נתחדשו.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|125
|
|-
|1880
|108
|659
|-
|1910
|96
|
|-
|1920
|98
|
|-
|1930
|79
|
|-
|1941
|65
|856 
|-
|}

==קישורים חיצוניים==

* 
* 
* 
* [https://www.jewishgen.org/Yizkor/Kisvarda/kis002.html הקהילות היהודיות שסביב קישווארדה]

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
איחוד בני מג'ד אל כרום

סמל המועדון האלטרנטיבי
הפועל איחוד בני מג'ד אל-כרום (או "איחוד בני אחמד מג'ד אל כרום") היא קבוצת כדורגל ישראלית מהיישוב מג'ד אל-כרום. הקבוצה משחקת בליגה ב' צפון א'.

==היסטוריה==
המועדון הוקם בשנת 2008, בעזרת מהמועצה המקומית מג'ד אל-כרום, לאחר שהקבוצה שייצגה את היישוב, הפועל מג'ד אל כרום, התפרקה באותה העונה, כשירדה מהליגה הארצית לליגות הנמוכות יותר.
כבר בעונתה הראשונה ב-2008/2009, היא סיימה במקום הראשון בליגה ג' גליל עליון והעפילה לליגה ב' צפון א' (כשהקדימה בנקודה אחת את הסגנית - מכבי סקציה מעלות תרשיחא).

בסיום עונת 2013/2014, המועדון מעפיל לראשונה לליגה א' צפון וזאת לאחר 5 עונות רצופות בליגה ב'. באותה העונה איחוד בני מג'דל כרום נאבקה בצמרת ליגה ב' צפון א' עם הפועל כפר כנא כאשר שתי הקבוצות סיימו את העונה עם 71 נקודות, פעמים 0:0 במהלך העונה הסדירה ולכל אחת מהן גם 22 ניצחונות שגרם לשוויון מוחלט. לכן הקבוצות נפגשו משחק על העלייה שבו בדקה ה-89 נכבש 0:1 לכפר כנא, ולאחר מכן תוך 3 דקות הגיע השוויון, בדקה ה-92. הקבוצות המשיכו להארכה שגם היא הסתיימה ב1:1, בתום בעיטות ההכרעה התוצאה עמדה על 3:4 לטובת איחוד בני מג'ד אל-כרום שהעפילה לראשונה בתולדותיה לליגה א' צפון.

בליגה א' צפון הקבוצה שרדה 2 עונות כאשר בתום עונת 2015/2016, המועדון ירד שוב לליגה ב' (אחרי שסיימה באותה העונה במקום האחרון עם 14 נקודות בלבד וגם בהפרש 14 נקודות מהקו האדום).
בעונת 2019/2020, אחרי 4 שנים, ואחרי הפסקת הליגה בעקבות משבר הקורונה, סיימה הקבוצה את הליגה במקום הראשון וחזרה שוב לליגה א' צפון.
הקבוצה סיימה העונה במקום הראשון ליגה ב' צפון א' כשארבע נקודות הפרידו בינה לבין סגניתה הפועל בועיינה.
באותה העונה השיגה הקבוצה 63 נקודות (ב-24 משחקים) שהיוו 87.5% הצלחה, ולזכותה היו 20 ניצחונות, 3 תוצאות תיקו והפסד אחד בלבד, והיא הוכתרה לעונה המוצלחת ביותר של המועדון עד אז. 

בסיום עונת 2020/2021 סיימה הקבוצה במקום ה-18 בליגה א' צפון וירדה בחזרה לליגה ב' צפון א'.

==קישורים חיצוניים==

* 

קטגוריה:קבוצות כדורגל ערביות ישראליות
קטגוריה:התאחדות הפועל: מועדוני כדורגל
קטגוריה:קבוצות כדורגל שהוקמו ב-2008
הזכות המלכותית לחסד

במסורת האנגלית והבריטית, הזכות המלכותית לחסד (באנגלית: Royal prerogative of mercy) היא אחת מהסמכויות המלכותיות ההיסטוריות של המלוכה הבריטית, לפיה ניתן להעניק חנינות מלכותיות לאנשים שהורשעו. הזכות המלכותית לחסד שימשה במקור כדי לאפשר למלוכה לסגת, או לספק חלופות לעונשי המוות. הגליה למושבות עונשין שימשה כחלופה לזכות ולעונש לפחות מ-1617.<ref>[https://archive.org/stream/cu31924026356299/cu31924026356299_djvu.txt Acts of the Privy Council of England], Colonial Series, Vol. I, 1613-1680, p.12. (1908)</ref> כיום, הזכות המלכותית לחסד משמשת כשינוי כל עונש או משפט, אך איננה מבטלת הרשעה.<ref name="GGNZ-RPM"></ref>

באופן רשמי, הזכות המלכותית לחסד ניתנת בידי מלך או מלכת בריטניה. בעבר, הזכות המלכותית לחסד בתחומי ממלכות חבר העמים הבריטי, ניתנה בידי המושל הכללי של אותו אזור, כלומר לשרי הממשלה שמייעצים למלוכה הבריטית. באופן ספציפי, הזכות הועברה ללורד צ'נסלור באנגליה ובוויילס, לשרים הסקוטים בסקוטלנד ולקבינטים הפדרליים והמחוזיים בקנדה, בגין עבירות פדרליות ומחוזיות.<ref name="Canada-PBC-CLCC-FS14-RPM"></ref>

במקרה של דרק בנטלי , בית המשפט מצא כי כוח הזכות המלכותית לחסד הוא "ככל הנראה" לגמרי עניין של מדיניות, ולכן אינו מוצדק.<ref></ref>

== הערות שוליים ==

קטגוריה:חנינה
קטגוריה:המלוכה הבריטית
קטגוריה:הממלכה המאוחדת: היסטוריה
פאבו האביקו

פָּאבוֹ יוּהָנִי הָאבִיקּוֹ (בפינית: Paavo Juhani Haavikko; 25 בינואר 1931 בהלסינקי - 6 באוקטובר 2008 בהלסינקי) היה משורר וסופר פיני, ונחשב לאחד מחשובי המשוררים והסופרים הפינים במאה ה-20 ובתחילת המאה ה-21.

== ביוגרפיה ==
האביקו נולד, חי כמעט את כל חייו ומת בעיר הולדתו, הלסינקי. ספר הביכורים שלו ראה אור בשנת 1951 ובמשך יותר מחמישים שנות יצירה פרסם עשרות ספרים שכתב. כתביו זיכו אותו בשפע פרסים. האביקו היה גם סופר, מחזאי, איש עסקים ומו"ל. הוא עסק כמעט בכל סוגה ספרותית, אבל עיקר חשיבותו נודע לו בתחום השירה. בחייו פרסם שבעה-עשר ספרי שירה, עשרים ואחד מחזות, עשר יצירות בפרוזה, חמישה קובצי אפוריזמים, חמישה ספרי זיכרונות, ארבעה ספרי היסטוריה ושלושה קובצי מאמרים בענייני אקטואליה. למכלול יצירות אלה אפשר לצרף גם יצירות נוספות של האביקו, למשל ליברית לאופרה, תסכיתים ותסריטים, וכן ספרים שכתב בשיתוף פעולה עם אחרים, ובמקרה כזה מספר ספריו הכולל שהתפרסמו בימי חייו מתקרב לשבעים. אחרי מותו ראו אור בארצו שתי אסופות גדולות של שירתו, והשנייה ביניהן (2014) כוללת את כל שיריו. אסופות שלמות משירתו של האביקו ראו אור גם בתרגום לתשע שפות אחרות. כתבי היוצר שזכה למוניטין גם הרחק מגבולות מולדתו, זיכו אותו בפרסים ספרותיים הן בפינלנד והן בארצות אחרות. בין הפרסים האלה ראויה לציון מיוחד זכייתו שמונה פעמים בפרס המדינה הפינית. להאביקו הוענקו, בין היתר, גם פרס אינו לינו לשירה (1963), פרס נוֹיְשְׁטַדְט לספרות (1984), הפרס הנורדי של האקדמיה השוודית (1993) ופרס אגודת הסופרים הפינים (2008). בישראל התפרסמו אחדים משיריו בעתון 77 (גיליון 113, יוני 1989) ובמדור תרגומי השירה שבאתר האינטרנט של נילי דגן. במרץ של שנת 2022 ראתה אור בעברית, בהוצאת כרמל ובתרגום רמי סערי, אסופה מקיפה מיצירת האביקו ושמה "אצביע בעד האביב".

== יצירתו ==
=== ספרי שירה ===
* "הדרכים אל המרחקים" (1951)
* "בלילות הרוח" (1953)
* "המולדת" (1955)
* "העלים עלים" (1958)
* "ארמון החורף" (1959)
* "העצים, כל הירק שלהם" (1966)
* "ארבעה-עשר שליטים" (1970)
* "שירים ממסע צליחת המיצר" (1973)
* "עשרים ועוד אחד" (1974)
* "יין, כתיבה" (1976)
* "אחרי תום הארכה" (1984)
* "באהבה, בזעם" (1985)
* "סדרות על החיים הזורמים מהר" (1987)
* "מאי, הנצחי" (1988)
* "שירי חורף" (1990)
* "על עליונות העצים" (1993)
* "שירי פרוספרו" (2001)

== קישורים חיצוניים ==

* "[https://www.ramisaari.com/ph-neged/ נגד הפשיזם יש להיאבק, כאן ועכשיו]", שיר מאת פאבו האביקו בתרגום רמי סערי
* רוני סומק קורא את תרגום רמי סערי לשירו של פאבו האביקו "[https://www.ramisaari.com/ph-mehaggsharim/ מנצחים את הגשרים]"
* 

קטגוריה:משוררים פינים
קטגוריה:סופרים פינים
קטגוריה:ילידי 1931
קטגוריה:נפטרים ב-2008
אימפריות נופלות לאט

השיר "אימפריות נופלות לאט" מהאלבום "יורד נמוך" של דן תורן יצא בשנת 1996. השיר נכתב על ידי מאיר גולדברג והולחן על ידי דן תורן, וזכה במספר מצעדים ופרסים.

גולדברג כתב את המילים ללחן השיר America (של סיימון וגרפונקל)<ref></ref> ודן תורן קיבל את המילים בלי לדעת את העובדה הזו, ולכן יצר להן לחן.<ref name=":0"></ref>

בהתחלה תורן ביצע את השיר לבדו אך השיר הגיע לתפוצה רחבה ולמצעדים בגרסת הביצוע של דן תורן וחמי רודנר. בגרסה הזו היו מעורבים בעיבוד השיר תורן, אורי תכלת, שיקו פלדמן ועופר קורן. בעקבות ביצועו של חמי רודנר בשנת 2002 התפרסם השיר ומשמעותו הדהדה במיוחד לאחר אסון מגדלי התאומים.

את "אימפריות נופלות לאט" הפיצו כסינגל כפול על גבי תקליטור ביחד עם "חוץ לארץ" שבו התארחה הזמרת-יוצרת דנה ברגר.

== תוכן השיר ==
השיר הוא שיר אינטימי על הפער בין אירועי ההיסטוריה שהילד מנסה להכין עליהם שיעורי בית לבין חיי היומיום הפשוטים בביתו. הילד משווה את המשפחה לאימפריה שבסופו של דבר דוהה ולא זוכרים אותה, כשהאבא נכנס לבית, הפלישה מתחילה. הילד שומע חלקים מהשיחה, האבא אומר שחצי מהמשכורת הלכה, ובשלב זה כבשו כבר חצי מהאימפריה. עד שהשיחה נגמרה,<ref></ref> האבא מרגיע את האמא וכבר כל האימפריה נכבשה.<ref></ref>

תורן פירש את השיר: "הוא מדבר על הפיצול, היקום המקביל, שקיים בין ההווה הכלכלי הלא קל של המשפחה בשיר, לבין עולם החלום והדמיון של הילד. כשמדברים על עבדות מודרנית צריך לזכור, זה נכון שהחיים בחוץ לא קלים, אבל לקרוא, לדמיין ולחלום זה עוזר, לעיתים אפשר למצוא בזה נחמה. בסופו של דבר, בפנים כל אחד הוא בן אדם". השיר, בביצועו של דן תורן, נכנס למצעדים השנתיים ותפס מקום מכובד בין שירים אחרים לגמרי באופיים המילולי והמוזיקלי.<ref></ref>

== ביצועים נוספים ==

השיר בוצע במסגרת התוכנית "כוכב נולד". במסגרת פאנל בשם "העבדות המודרנית" בוצע דואט מיוחד לשיר על ידי דן תורן ובוצר. גרסה נוספת של השיר, ביצוע חי של חמי רודנר במופע "דן תורן: עוד סיבוב" שנערך ב־9 בנובמבר 2000 במסגרת "ציפורי לילה" במועדון הבארבי. המופע תועד על גבי אלבום בשם זה שיצא ב־2002.

== הצלחת השיר ==
אף על פי שלא זכה להצלחה גדולה במצעדים השבועיים, השיר בביצועו של דן תורן נכנס למצעדים השנתיים ותפס מקום מכובד בין השירים האחרים. 

גרסת הכיסוי של חמי רודנר זכתה במקום ה-23 במצעד השנתי של 2002, וצעדה שישה שבועות במצעדי הפזמונים השבועיים של רשת ג', לה הוצגה כמועמדת ב־14 ביולי 2002 (מ-24 ביולי 2002 עד 1 בספטמבר 2002) ובשיאו הגיע למקום השישי (4 באוגוסט 2002). זאת ועוד, הגיע למקום ה-49 במצעד פסקול העשור, ולמקום ה-7 במצעד השנתי של גלי צה"ל.<ref name=":0" />

== קישורים חיצוניים ==
* [https://yosmusic.com/yos11717/ דן תורן: אימפריות נופלות לאט], באתר מיוסיק
* [https://genius.com/Dan-toren-imperiot-noflot-leet-lyrics Imperiot Noflot Le’et - אימפריות נופלות לאט], באתר genius
* [https://shironet.mako.co.il/artist?type=lyrics&lang=1&prfid=14560&wrkid=189 המילים של אימפריות נופלות לאט], באתר שירונט
* 

== הערות שוליים ==

קטגוריה:שירי 1996
קטגוריה:שירים בעברית
קטגוריה:דן תורן
Drunk (אלבום)

Drunk הוא אלבום האולפן השני של המוזיקאי האמריקאי ת'אנדרקאט.<ref></ref> האלבום יצא לאור ב-24 בפברואר 2017, על ידי חברת התקליטים בריינפידר.<ref></ref> האלבום מכיל הופעות אורח של קני לוגינס, מייקל מקדונלד, קנדריק לאמאר, ויז קאליפה, מק מילר ופארל ויליאמס.<ref></ref> זהו אלבום האולפן הראשון של ת'אנדרקאט מזה ארבע שנים, מאז צאת אלבומו Apocalypse. Drunk זכה לביקורות חיוביות ממבקרי המוזיקה.

==ביקורות==
Drunk זכה לשבחים כליים ממבקרי המוזיקה. באתר Metacritic קיבל האלבום ציון ממוצע משוקלל של 80 מתוך 100 בהבתסס על 26 ביקורות המעידות על "ביקורות חיוביות בדרך כלל".<ref name="metacritic"></ref> ב-AnyDecentMusic? קיבל האלבום ציון של 7.9 מתוך 10, בהתבסס על הערכתם לגבי הקונצנזוס הביקורתי.<ref name="ADM"></ref>

בביקורת חיובית באתר Exclaim!, דניאל סילבסטר שיבח את הגרוב של ברונר ואת יכולתו לעבור לכאורה דרך שיר לשיר תוך שהוא משנה כמה דברים, אך שומר על גרוב טוב.

===דירוגים===
{|class="sortable wikitable"
|-
! ארגון
! רשימה
! מיקום
! class="unsortable"|מקור
|-
| BBC Radio 6 Music
| אלבומי שנת 2017
| 
| 
|-
| Exclaim!
| 10 אלבומי הנשמה וה-R&B המובילים לשנת 2017
| 
| 
|-
| הגרדיאן
| האלבומים הטובים ביותר לשנת 2017
| 
| 
|-
|Noisey
| 100 האלבומים הטובים ביותר לשנת 2017
| 
| 
|-
| NME
| אלבומי שנת 2017 של NME
| 
| 
|-
| פיצ'פורק
| 50 האלבומים הטובים ביותר לשנת 2017
| 
| 
|-
| Rough Trade
| אלובמי שנת 2017
| 
| 
|-
| Stereogum
| 50 האלבומים הטובים ביותר לשנת 2017
| 
| 
|-
| Vinyl Me, Please
| 30 האלבומים הטובים ביותר לשנת 2017
| 
| 
|-
|}

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2017
קטגוריה:אלבומי ת'אנדרקאט
הפועל בועיינה

הפועל בועיינה (בערבית: هبوعيل البعينة) היא קבוצת כדורגל ישראלית מהמועצה המקומית בועיינה-נוג'ידאת. הקבוצה משחקת בליגה א' צפון.

==היסטוריה==
המועדון המקורי הפועל בועיינה הוקם בשנות ה-60 ושיחק בליגות הנמוכות, כאשר הישג השיא בשנים אלו היה תקופה קצרה בליגה ב' (הליגה הרביעית דאז), בין העונות 1993/1994 ועד 1998/1999, לאחר מכן ירד חזרה לליגה ג' והתפרק.

בשנת 2010 הוקמה הקבוצה מחדש ובשנת 2013 עלתה הקבוצה לליגה ב'. בעונת 2015/2016 הצליחה להעפיל לפלייאוף העלייה לליגה א' אך לא הצליחה להגיע לליגה א'. רק בסיום עונת 2019/2020 הצליחה בועיינה להגיע לליגה א' לאחר שקבוצת אסי גלבוע שהייתה הסגנית התפרקה, ובית הדין של ההתאחדות לכדורגל פסק כי בועיינה תעלה לליגה א'.

==קישורים חיצוניים==
* 

==הערות שוליים==

קטגוריה:קבוצות כדורגל ערביות ישראליות
קטגוריה:התאחדות הפועל: מועדוני כדורגל
קטגוריה:קבוצות כדורגל שהוקמו ב-2010
הפועל בני פוריידיס

הפועל בני פוריידיס עבדאלעל (בערבית: هبوعيل ابناء الفريديس) היא קבוצת כדורגל ישראלית מהמועצה המקומית פוריידיס. הקבוצה משחקת בליגה ב'.

==היסטוריה==
המועדון המקורי הפועל פוריידיס הוקם בראשית שנות ה-70 ושיחק בליגות הנמוכות. בסוף עונת 1986/1987 העפילה הקבוצה לליגה ב', אך מיד בתום העונה העוקבת ירדה חזרה לליגה ג'. המועדון חזר לליגה ב' בעונת 1994/1995 שם שיחק 8 עונות, לאחריהן ירד המועדון לליגה ג' והתפרק בתום עונת 2001/2002.

המועדון הפועל בני פוריידיס הוקם בשנת 2010, ונרשם לליגה ג' במחוז שומרון. בעונת 2011/2012 זכה המועדון בגביע המחוזי במסגרת גביע המדינה, והתקדם לסיבוב השישי לראשונה בתולדותיו. בעונת 2015/2016 הקבוצה פספסה הזדמנות עלייה כשסיימה במקום השני בלבד במחוז יזרעאל, 6 נקודות בלבד מאחורי הפועל בני ערערה שסיימה במקום הראשון. בעונת 2016/2017 שובץ המועדון במחוז שומרון והתחרה על העלייה עם בית"ר פרדס חנה על תואר אליפות הליגה והעפלה לליגה ב', כאשר הצליח בסוף העונה להעפיל לליגה ב'. בתום עונת 2019/2020 העפיל המועדון לליגה א', לאחר שסיים במקום הראשון בליגה ב' צפון ב'. בסיום עונת 2021/2022 חזרה הקבוצה לליגה ב.

==קישורים חיצוניים==
* 

==הערות שוליים==

קטגוריה:קבוצות כדורגל ערביות ישראליות
קטגוריה:התאחדות הפועל: מועדוני כדורגל
קטגוריה:קבוצות כדורגל שהוקמו ב-2010
שגרירות קוסובו בישראל

שגרירות קוסובו בישראל היא הנציגות הדיפלומטית של רפובליקת קוסובו בישראל. היא נמצאת ברחוב קרן היסוד 11 בירושלים. הנציגות הוקמה ב-14 במרץ 2021.

== היסטוריה ==

ב-4 בדצמבר 2020, נחתם בבית הלבן הסכם סרביה–קוסובו, שכלל הסכמות בנוגע ליחסי שתי המדינות עם ישראל. ההסכם נחתם בנוכחותם של נשיא סרביה, אלכסנדר ווצ'יץ', ראש ממשלת קוסובו, עבדולה הוטי ונשיא ארצות הברית דונלד טראמפ במסגרת ההסכם, ישראל וקוסובו חויבו להכיר זאת בזאת, וקוסובו הודיעה כי היא תפתח את שגרירותה בירושלים.<ref name="JP"></ref>. ב-14 במרץ 2021, קוסובו מלאה את התחייבותה ופתחה את השגרירות בירושלים, ובכך הפכה למדינה המוסלמית הראשונה שעושה זאת. הדיפלומטית הקוסוברית אינס דמירי מונתה לשגרירה על ידי משרד החוץ הקוסוברי.

כשבוע לאחר הפתיחה הוקמה ממשלה חדשה בקוסובו בהנהגת אלבין קורטי, ועם הקמתה שלח נשיא טורקיה רג'פ טאיפ ארדואן בקשה לשקול מחדש את הקמת השגרירות בירושלים, אך בריאיון שהעניקה שרת החוץ דוניקה גרוואלה-שווארץ היא אמרה שפתיחת השגרירות היא "עניין סגור" והוסיפה שיחד עם זאת קוסובו רוצה לשמר יחסים ידידותיים עם הפלסטינים.

== ראו גם ==
* הסכם סרביה–קוסובו
* יחסי ישראל–קוסובו

== הערות שוליים ==

קוסבו
קטגוריה:קוסובו: יחסי חוץ
הפועל כאוכב

הפועל כאוכב (בערבית: هبوعيل كوكب), נקראת גם הפועל כאוכב אבו אל-היג'א, היא קבוצת כדורגל ישראלית מהמועצה המקומית כאוכב אבו אל-היג'א. הקבוצה משחקת בליגה א' צפון.

==היסטוריה==
המועדון שנוסד ב-1963 בילה את רוב שנותיו בליגה ג', למעט מספר עונות שהיה בליגה ב' שהיווה את הישג השיא שלו, אך כעבור תקופה קצרה חזר לליגה ג'. בעונת 2007/2008 הקבוצה זכתה באליפות ליגה ג' מחוז גליל ועלתה לליגה ב'. בעונת 2011/2012 סיימה הקבוצה במקום השלישי בליגה ב' - הטוב ביותר של עד אז, אבל לא השתתפה בפלייאוף העלייה לליגה א'. עונה אחת לאחר מכן סיימה הקבוצה במקום הרביעי בליגה ב' והשתתפה בפלייאוף העלייה שם ניצחה את עירוני בני כאבול ואת בני עראבה, אך הפסידה להפועל אכסאל בגמר הפלייאוף ונשארה בליגה ב'. ב-2015 סיים המועדון בקצה התחתון של הליגה, במקום ה-13, אך השתתף בפלייאוף הירידה לליגה ג', וניצח את אחווה עראבה בפלייאוף ונשארה בליגה. בעונת 2017/2018 הצליחה הקבוצה אחרי ניסיונות רבים לעלות לליגה א', אחרי שניצחה את צעירי שפרעם 1:2 בפלייאוף.

בתום עונת 2023/2024 שבה לליגה ב'.

===סמלי המועדון לאורך השנים===
<gallery>
קובץ:HapoelKaukebOld.png|סמלה של הקבוצה בשנותיה הראשונות
קובץ:HapoelKaukebOld2.png|סמל הקבוצה בעבר
קובץ:HapoelKaukeb.png|סמל הקבוצה החל מ-2018
</gallery>

==קישורים חיצוניים==
*

==הערות שוליים==

קטגוריה:קבוצות כדורגל ערביות ישראליות
קטגוריה:התאחדות הפועל: מועדוני כדורגל
קטגוריה:קבוצות כדורגל שהוקמו ב-1963
אנדרו מאטאראזו

אנדרו מאטאראזו (באנגלית: Andrew Matarazzo; נולד ב-4 במרץ 1997) הוא שחקן ברזילאי-אמריקאי, הידוע בעיקר מתפקידו כגייב בסדרת הטלוויזיה "זאב צעיר" בעונתה האחרונה.

== ראשית חייו ==
מאטאראזו נולד בסאו פאולו, ברזיל אך גדל בעיקר במיאמי, פלורידה. הוא דובר פורטוגזית, אנגלית וספרדית. אמו ג'ייד מאטאראזו היא פעילה בקהילת האמנים הלטינית הן בעבודה שלה והן בסיוע בחשיפת אמנים בינלאומיים אחרים לקהלים אמריקאים.<ref></ref> אף על פי שהופיע על הבמה מאז ילדותו, החליט מאטאראזו לשחק בקולנוע לאחר שצפה בריבר פיניקס בסרט "אני והחבר'ה".

הוא למד בת'ורפ, סארי שליד לונדון בבית הספר האמריקני (TASIS) וכן למד זמן מה באוניברסיטת לאמנויות (פילדלפיה) ובמכון לאמנויות קליפורניה (CalArts) בלוס אנג'לס.<ref name="resume"></ref>

== קריירה ==
בלוס אנג'לס, מאטאראזו, קיבל תפקידים בסדרת סרטים קצרים במעגל הפסטיבלים שרצו בפסטיבל הסרטים טרייבקה ובפסטיבל הקולנוע בקאן. הוא שיחק בתפקידים קטנים בכמה סדרות טלוויזיה, בין היתר "בנות", "מעמידות פנים", של רשת MTV, "מחשבות פליליות" ברשת CBS ו"ללא מילים" ששודרה ABC.

מאטאראזו נבחן לתפקיד לסדרת הטלוויזיה "זאב צעיר" בשנת 2016 אך לא קיבל את התפקיד שלשמו קרא. שבועיים לאחר מכן, המפיק הבכיר של "זאב צעיר", ג'ף דייוויס, יצר קשר עם השחקן כדי לומר שהם רוצים את מאטאראזו לשלושה פרקים. לאחר מכן דייוויס וכותבי הסדרה הרחיבו את התפקיד דרך סיום הסדרה והפכו את דמותו של מאטאראזו לאחד הנבלים העיקריים של העונה.

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! class="unsortable" | הערות
|-
| rowspan="2" | 2013
| West Hollywood Motel<ref name="out"></ref>
| אלכס
|
|-
|Geography Club
|DQF
| rowspan="2" |ללא קרדיט
|-
| 2015
| הפמליה
| רייבר קיד
|-
| 2021
| יש לו את זה
| לוגן
|
|-
|}

===טלוויזיה===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| 2014
| מעמידות פנים
| מנולו
| פרק: "Lust in Translation"
|-
| rowspan="3" | 2015
| מחשבות פליליות
| אדי באטלר
| פרק: "Outlaw"
|-
| בנות
| דין
| פרק: "Ask Me My Name"
|-
| רופא להשכיר
| וינסנט
| פרק: "Leading Me A Shoulder"
|-
| rowspan="3" | 2017
| ללא מילים
| אהרון
| פרק: "D-I-DING"
|-
| זאב צעיר
| גייב
| תפקיד חוזר (עונה 6); 7 פרקים
|-
| ג'יין הבתולה
| פלאקו
|2 פרקים
|-
| 2020
| הפכים סולארים
| פדרו
| דיבוב; פרק: "The Quantum Ring"
|-
| 2021
| בית המשפט!
| אלפרדו קסטרו
| פרק: "Safe to Fall"
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה ברזילאים
קטגוריה:אמריקאים ממוצא איטלקי
קטגוריה:אמריקאים ממוצא ברזילאי
קטגוריה:ברזילאים ממוצא איטלקי
קטגוריה:מהגרים מברזיל לארצות הברית
קטגוריה:ברזילאים שנולדו ב-1997
קטגוריה:אמריקאים שנולדו ב-1997
סם נואה

סֶם נוּאָה (באנגלית: Xam Neua, בלאית: ຊຳເໜືອ משמעות השם: 'ביצה צפונית'), היא בירת מחוז חואופן , בצפון מזרח לאוס. סם נואה היא אחת מהבירות המחוזיות הפחות מתויירות במדינה על ידי תיירים מערביים.

== דמוגרפיה ==
בעיר סם נואה מתגוררים 46,800 תושבים נכון לשנת 2000. התושבים הם בעיקר ילידי לאוס, וייטנאמים, המונג, ומעט תאילנדים. השפה השלטת היא לאית ומעט וייטנאמית והמונג . צרפתית מדוברת על ידי מיעוט התושבים כמורשת מהתקופה הקולוניאלית הצרפתית. הצרפתית נלמדת בבתי ספר ומשמשת בפרסומים ציבוריים ובממשל.
הרחוב הראשי של סם נואה
ווט פו קסאי

== חיי יום יום ==
סם נואה נמצא בעמק חואופן שבמחוז חואופן. בשעה 05:45 ובשעה 17:45 בכל יום מושמעות דרשות ציבוריות מרמקולים על גבי מגדל במגרש המשחקים של בית הספר, המספרות על החיים הקומוניסטיים והפילוסופיה. דרשות אלו מלוות בדרך כלל במוזיקה לאית.

== היסטוריה ==
אזור העיר סם נואה נחשב לאחד האזורים המופצצים ביותר בעולם. האזור הופצץ על ידי חיל האוויר של צבא ארצות הברית במהלך מלחמת הודו-סין השנייה באופן מסיבי. הצבא העממי של לאוס מצא מסתור במערות שהיו חצובות בהרים.

בסם נואה נמצא מחנה חינוך מחדש, קומוניסטי. שריד מבירת, פאת'ט לאו צבא השחרור העממי במהלך מלחמת האזרחים הלאוסית באתר לימה 85 (LS-85), ב־11 במרץ 1968. מחנה החינוך מחדש הקומיניסט נמצא ליד המערות של הפאת לאו הנקרא מערות Viengxay.

=== מערות ויאנקסיי Viengxay ===
מערות ויאנקסיי במחוז חואופן שבצפון מזרח לאוס הן רשת ענפה של מערות בהרי גיר. ארבע מאות ושמונים ממערות אלה שימשו את הפאת לאו במהלך מלחמת הודו-סין השנייה כדי להגן מפני הפצצות אמריקאיות.

במערות שהיו בית חולים, בית ספר, משרדי הפאת לאו, מאפיות, חנויות ואפילו תיאטרון גרו עד 23,000 איש. האזור היה ביתם של הכוחות הקומוניסטים, שלחמו בכוחות המלוכה, שבסיסם בווינטיאן. המערות שימשו למגורים ולעבודה מכיוון שחיל האוויר האמריקני הפציץ את האזור בצורה כה קשה. המקומיים מספרים כי החקלאים נאלצו לצאת לעבודתם בלילות כדי להימנע מההפצצות האמריקאיות. מערות ויגנקסיי שימשו את הקומוניסטים כמתקן כליאה של החיילים האמריקאים שנתפסו בשדות הקרב בווייטנאם מכיוון שהיה קרוב לגבול וייטנאם, כמו כן, הם שימשו גם לצורכי תמיכה לוגיסטית ופוליטית.

ממשלת לאוס מתכוונת לקדם את מתחם המערות כיעד תיירותי, בדומה למנהרות צ'י צ'י ליד הו צ'י מין סיטי בווייטנאם ולאנדרטת שדות הריגה ליד פנום פן בקמבודיה. זהו אתר יוצא דופן בכך שהוא מציע אפשרות לחקור את מחנה המפקדה של המהפכנים הקומיניסטים שנשאר שלם ברובו.

ארגון התיירות העולמי (UNWTO), הסוכנות לפיתוח הולנד ובנק הפיתוח באסיה התבקשו לעזור בפיתוח האתר לתיירים מכל העולם. תוכנית הפרויקט נערכה בשיתוף עם משרד המערות והחלה ביישום, תוך שילוט והסברים משופרים במערות.

==גאוגרפיה==
העיר סם נואה ממוקמת במרחק 300 קילומטרים מבירת לאוס ויינטיאן, בעמק שנוצר על ידי הנהר נאם סאם ובגובה 1,200 מטר מעל פני הים.

==תשתיות==
שלושה קילומטרים ממרכז העיר נמצא שדה תעופה אליו מגיעות טיסות מבירת לאוס ויינטיאן באופן לא סדיר.

== אמנות ותרבות ==
בסם נואה ממוקם המנזר וואט פו קסאי. זהו המנזר היחיד בעיר והוא מאוכלס באופן קבוע רק על ידי חמישה נזירים.

אטרקציה נוספת בעיר היא אנדרטת העצמאות שהוקמה בשנת 1979. היא ניצבת על גבעה בצפון מערב העיר.

== קישורים חיצוניים ==

* 
* [https://southeastasiabackpacker.com/destinations/laos-2/sam-neua-vieng-xai/ SAM NEUA AND VIENG XAI, LAOS] 
* [https://www.lonelyplanet.com/laos/northern-laos/sam-neua סם נואה], באתר לונלי פלאנט 

== הערות שוליים ==
חסימת כתובות IP

חסימת כתובות IP היא יישום של שירות אינטרנט החוסם בקשות ממחשבים עם כתובות IP מסוימות. בדרך כלל משתמשים בחסימת כתובות IP כדי להגן מפני מתקפות כוח גס , ולמנוע גישה באמצעות כתובת זדונית.
ניתן להשתמש בחסימת כתובות IP להגבלת הגישה לאזור גאוגרפי מסוים או ממנו, למשל לצורך הפצת תוכן לאזור ספציפי, או חסימה גאוגרפית.

== שיטת החסימה ==
לכל מכשיר המחובר לאינטרנט מוקצית כתובת IP ייחודית, הנחוצה כדי לאפשר למכשירים לתקשר זה עם זה. בעזרת תוכנה מתאימה באתר המארח, ניתן לנטר את כתובות ה-IP של המבקרים כדי לקבוע את מיקומם הגאוגרפי של המבקרים.<ref></ref><ref></ref>

רישום כתובת ה-IP יכול, למשל, לקבוע האם אדם מסוים ביקר באתר בעבר, למשל כדי להצביע יותר מפעם אחת, כמו גם לפקח על דפוסי הצפייה שלו, כמה זמן עבר מאז שהוא ביצע פעילות כלשהי באתר (בהנחה והאתר הגדיר מגבלת זמן), ועוד.

ידיעת המיקום הגאוגרפי של המבקר מלמדת, מלבד פרטים נוספים, על מדינת המבקר. במקרים מסוימים בקשות ממדינה מסוימת או תגובות עליהן ייחסמו לחלוטין.

משתמשים עשויים לעקוף חסימה גאוגרפית וצנזורה באמצעות חיבור VPN ובכך להגן על המיקום והזהות האישית שלהם ולהישאר אנונימיים.

באתר אינטרנט, חסימת כתובות IP יכולה למנוע גישה מכתובת זדונית, אם כי ניתן להשתמש תחילה באזהרה או בחסימת החשבון.

הקצאה דינמית של כתובות IP על ידי ספקי שירותי אינטרנט יכולה לסבך את חסימת כתובות ה-IP, מה שמקשה על חסימת משתמש ספציפי מבלי לחסום כתובות IP רבות (חסימת טווחי כתובות IP), ובכך ליצור נזק רחב.

== יישומים ==
מערכות הפעלה דמויות יוניקס מיישמות בדרך כלל חסימת כתובות IP באמצעות עטיפת TCP והיא מוגדרת במערכת על ידי קובצי בקרת הגישה etc/hosts.deny/ ו-etc/hosts.allow/.

חברות ובתי ספר המציעים גישה למשתמשים מרחוק משתמשים בתוכנות לינוקס כגון DenyHosts או Fail2ban להגנה מפני גישה בלתי מורשית תוך מתן גישה מרחוק למורשים. התוכנה משמשת גם לצורך מתן גישה מרחוק למחשבים וכן לצנזורה באינטרנט.

== הימנעות מחסימת כתובות ==
ניתן להשתמש בשרתי פרוקסי ובשיטות אחרות כדי לעקוף את חסימת התעבורה מכתובות IP.<ref></ref> עם זאת, קיימות שיטות נגד פרוקסי.

בפסק דין של בית המשפט בארצות הברית משנת 2013 בתיק Craigslist v. 3Taps, קבע השופט הפדרלי האמריקני צ'ארלס ברייר כי עקיפה של חסימת כתובות גישה מהווה הפרה של חוק שימוש לרעה והונאת מחשבים (CFAA) בגין "גישה בלתי מורשית", שעונשה פיצויים.

== ראו גם ==

* גישה לאינטרנט
* כתובת IP
* IPv6

==קישורים חיצוניים==

==הערות שוליים==

קטגוריה:אינטרנט
אנדור סירטש

אנדור סירטש (במקור שוורץ, בהונגרית: Szirtes Andor; וראנו, 8 במרץ 1907–1943) היה פובליציסט יהודי-הונגרי, שנספה בשואה. אישיותו, כתיבתו העיתונאית ותפקידו בהיסטוריה של המחשבה ממקמים אותו כאופוזיציונר<ref>Az „oppó” név az oppozíció szó rövidített és szlengesített változata. Baloldali antikapitalista és antibolsevista mozgalom az 1930-as évek elején Szabó Lajos, Justus Pál, Partos Pál és Szirtes Andor vezetésével.</ref> בין לאיוש סאבו לבין בלה טאבור (הכינוי "אופו" הוא גרסה מקוצרת וסלנגית לשמה של האופוזיציה המסוימת הזו, שהייתה תנועת שמאל אנטי-קפיטליסטית ואנטי-בולשביקית בראשית שנות השלושים בהונגריה, בראשות לאיוש סאבו, פאל יוסטוס, פאל פרטוש ואנדור סירטש).

== ביוגרפיה ==
אנדור סירטש נולד במשפחה יהודית כבנם של מנו שוורץ ושל פאני לנדסמן. הוא סיים את לימודיו בגימנסיה למסחר ברחוב וש בבודפשט ואחר כך למד כימיה של טקסטיל בברנו. הוא היה חבר בחוג הפוליטי בשם "אגודת מיקלוש ברטה". הפרסום הראשון שלו הופיע בכתב העת "בן זמננו" (Kortárs) בשנת 1930. יצירתו הידועה האחרונה הייתה הערכים במה שכונה "האנציקלופדיה של היום" (הערכים "אריסטוקרטיה", "הפיכה", "בולשביזם", "מרכז אירופה", "לניניזם", "מלחמת אזרחים", "סינדיקליזם", "סטליניזם", "טרוצקיזם" ועוד) בעריכת זולטאן גאשפאר.

=== מאמריו ===
עבודותיו הופיעו בכתבי העת ה"מאה שלנו", "ספ סו", והוא פרסם את מאמריו ב"פורום ההונגרי" של אותה התקופה. הביקורות השיטתיות שלו, שנכתבו בעקביות מנקודת מבט שמאלית, היו ניתוחים קיצוניים. על איכות הידע המעודכן שלו תעיד העובדה שהוא כתב את הדיווחים הראשונים בהונגרית על אסכולת פרנקפורט. המאמר הבולט שלו, שנתן פרשנות למשפטי הראווה הראשונים שהתרחשו בברית המועצות, נקרא בדרך כלל בצורה אופיינית בשם "אחרי הריאקציה התרמידורית".

תנאי החיים הקשים שלו ואחר כך מותו המוקדם מנעו ממנו להתפתח לחלוטין ובמשך עשור אחד בלבד נולדה היצירה שלו עם כישורי כתיבה מצוינים והשאירה רק כמות קטנה יחסית של טקסטים. ההיסטוריון הספרותי אנדראש לנדיאל, שחקר את יצירתו, תיאר את ביקורתו הרדיקלית של סירטש בהשראה מרקסיסטית, כנקייה מכל דוקטרינה, אנטי-סטליניסטית ומודרנית.

=== מותו והנצחתו ===
לא ידוע תאריך ומקום מותו המדויק. הוא נלקח לשירות העבודה (עבודות כפייה לגברים יהודים עבור הצבא ההונגרי) ונעלם בחזית אוקראינה בשנת 1943.

בשנת 2015, קרן ג'רג' לוקאץ' העניקה תמיכה לבית ההוצאה לאור Syllabux להוצאת ספר המחקר שלו "ביקורת חברתית והתקדמות".

== לקריאה נוספת ==
* אנדראש לנדיאל: "עותק שולחני" של האנציקלופדיה של ימינו. 1998. על עבודתם של יוז'ף צ'טיני, אלק ארדדי וזולטאן גאשפאר בשם "האנציקלופדיה של היום".
* אימרה טרנצ'יני: Vulnera Hungariae. (חיבור ותקשורת דוקומנטרית על אנדור סירטש)
* [http://mek.oszk.hu/12600/12647/ פרנץ גלמבוש (מחבר): כתבי העת של לאיוש קשאק] (MEK)
* [http://mek.oszk.hu/12400/12489 פרנץ גלמבוש (מחבר): סופרים וכתבי הספ סו (1939-1936)] (MEK)
* אנדור סירטש: [http://users.atw.hu/yearbook2/Evkonyv%202011.pdf אחרי הריאקציה התרמידורית (קטע).] שנתון 2011 מתוך ההיסטוריה של תנועת העבודה הבינלאומית.
* סאבולץ' סיטה: [http://www.mazsihisz.hu/index.php?nid=5816 הספד מאוחר] 13 בינואר 2013 התאחדות הקהילות היהודיות בהונגריה
== הערות שוליים ==

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:אישים במחנות שרות העבודה (הונגריה)
קטגוריה:נספי השואה
קטגוריה:פובליציסטים יהודים
קטגוריה:הונגרים שנולדו ב-1907
קטגוריה:הונגרים שנפטרו ב-1943
תחנת העמל

תחנת העמל היא אחת מהתחנות של הקו האדום כחלק מהמערכת להסעת המונים במטרופולין תל אביב. מיקומה ברחוב הרב יצחק ניסנבוים בבת ים, סמוך להיכל המשפט בת ים.

==מיקום==
תחנת העמל שוכנת בדרום העיר בת ים, ממערב לשכונת קריית באבוב והיא התחנה שלפני התחנה האחרונה של הקו האדום, תחנת הקוממיות.

תחנת העמל בבת ים, יולי 2021.

==ראו גם==
* תחבורה בבת ים

==קישורים חיצוניים==

העמל
קטגוריה:בת ים: תחבורה
קטגוריה:2021 בישראל: תחבורה
קטגוריה:בת ים: מבנים
רוקו פרקצ'ין

רוקו פרקצ'ין (בקרואטית: Roko Prkačin; נולד ב-26 בנובמבר 2002) הוא כדורסלן קרואטי, המשחק בעמדת הפאוור פורוורד בציבונה זאגרב.

==קריירה==
פרקצ'ין הוא בנו של כדורסלן העבר, ניקולה פרקצ'ין.

פרקצ'ין גדל במערכת הנוער של ציבונה זאגרב. בגיל צעיר מאוד החל להתבלט מעל חבריו לקבוצה. בשנת 2017, הוביל פרקצ'ין את קבוצת הנוער של ציבונה עד גיל 16 לזכייה בטורניר אליפות אירופה. פרקצ'ין סיים כקלע המוביל בטורניר וזכה בתואר השחקן המצטיין. בעונות ו-, השתתף פרקצ'ין עם קבוצת הנוער של ציבונה בליגה האדריאטית לנוער, שם שיחק מול שחקנים אשר היו גדולים ממנו בשלוש שנים.

באוגוסט 2018, ציבונה השאילה את פרקצ'ין לק.ק. רודס מהליגה הקרואטית השנייה. בעקבות יכולתו הטובה חזר פרקצ'ין בינואר 2019 לציבונה. ב-12 בינואר 2019, ערך פרקצ'ין את הופעת הבכורה שלו בליגה האדריאטית בהפסד 68–89 לצדביטה זאגרב, כשהוא קולע 6 נקודות ומוריד 6 ריבאונדים. במהלך 5 משחקיו בליגה האדריאטית בעונת 2018/2019, העמיד פרקצ'ין ממוצעים של 2.2 נקודות, 2.0 ריבאונדים ו-0.4 אסיסטים למשחק. ב-24 בספטמבר 2020, מונה פרקצ'ין לקפטן הקבוצה, והיה לקפטן הצעיר ביותר בתולדות קבוצות הכדורסל, בגיל 17 ועשרה חודשים.

===קריירה בינלאומית===
פרקצ'ין היה חלק מנבחרת קרואטיה עד גיל 17 שסיימה שביעית בגביע העולם עד גיל 17. בטורניר זה הוא העמיד ממוצעים של 12.3 נקודות, 10.9 ריבאונדים ו-1.9 חסימות למשחק.

יותר מאוחר בקיץ 2018, שיחק פרקצ'ין עם נבחרת קרואטיה עד גיל 16 שזכתה במדליית הזהב באליפות אירופה עד גיל 16 שהתקיימה בנובי סאד. במהלך שבעה המשחקים בטורניר, העמיד פרקצ'ין ממוצעים של 18.6 נקודות, 10.9 ריבאונדים, 3.7 אסיסטים ו-2.0 חסימות למשחק וזכה בתואר השחקן המצטיין ונכנס לחמישייה הראשונה של הטורניר.

ב-27 בנובמבר 2020, יום אחד לאחר יום הולדתו ה-18, פרקצ'ין ערך את הופעת הבכורה שלו בנבחרת קרואטיה במוקדמות אליפות אירופה בכדורסל 2022, בניצחון 62–79 על נבחרת טורקיה, כשקלע 6 נקודות והוריד ריבאונד אחד.

==קישורים חיצוניים==

קטגוריה:כדורסלנים קרואטים
קטגוריה:כדורסלני ציבונה זאגרב
קטגוריה:כדורסלני נבחרת קרואטיה
קטגוריה:קרואטים שנולדו ב-2002
בלארוס באירוויזיון 2021

השתתפותה של בלארוס באירוויזיון 2021 הייתה אמורה להתקיים עם הלהקה גלסי זמסטה שנבחרה לייצג את המדינה, אך בעקבות פסילת השיר הראשון שנשלח, בלארוס החליטה לבסוף שלא תשתתף בתחרות.

== רקע ==
רשות השידור הלאומית בבלארוס, החברה הלאומית הממלכתית לטלוויזיה ורדיו (BTRC), אחראית על שידור האירוע במדינה ועל ארגון תהליך בחירת השיר. רשת השידור בחרה את השיר שייצג אותה בתחרות גם דרך בחירה פנימית וגם דרך גמר ארצי. בין השנים 2012 ל-2020 ארגן ה-BTRC גמר ארצי עבור בחירת השיר לבלארוס.

== לפני האירוויזיון ==
=== פסילת להקת ואל ===
להקת ואל, שנבחרה לייצג את בלארוס באירוויזיון 2020 שבוטל, לא נבחרה לאירוויזיון 2021 בבחירה הפנימית על ידי רשת השידור, כתוצאה מרצף אירועים שקרו בעקבות ההפגנות בבלארוס.

לקראת הבחירות לנשיאות בלארוס באוגוסט 2020 ולאחריהן, חברי להקת ואל הביעו תמיכה במועמדת האופוזיציה סבטלנה טיכאנובסקאיה ותמכו בגלוי בתנועה לדמוקרטיה בבלארוס.<ref></ref> לאחר חמישה חודשים בהם לא הופיעה בתקשורת, ואל העניקה ריאיון לפרסום עצמאי, בו אמרה כי הם לא הורשו לדבר עם התקשורת על פי החוזה וכי הם חשים שרשות השידור מזניחה אותם.<ref></ref> במרץ 2020, במהלך שידור של התוכנית "מקאיונקה, 9" (Макаёнка, 9), אמר פרשן האירוויזיון, יבגני פרלין, כי רשות השידור הארצית בבלארוס עדיין לא אישרה את השתתפותה של ואל, מכיוון ש"יש עוד זמן לכך".<ref></ref>

ב-25 בספטמבר 2020, יום לאחר פרסום הריאיון העצמאי, רשות השידור הבלארוסית אישרה כי ואל לא תיבחר בבחירה הפנימית לאירוויזיון 2021, ואמרה כי לצמד "אין מצפון".<ref></ref><ref></ref>

=== בחירת המבצע גלסי זמסטה ===
אמנים ומלחינים יכלו להגיש לרשות השידור את פניותיהם יחד עם הופעה חיה של שיריהם בין התאריכים 1 בינואר 2021 עד 31 בינואר 2021.<ref></ref> ב-9 במרץ 2021 הוכרז כי להקת גלסי זמסטה נבחרה להתמודד באירוויזיון, עם שירם "Ya nauchu tebya (I'll Teach You)".<ref></ref>

=== פסילת השיר "Ya nauchu tebya" ===
היו קריאות לפסילת בלארוס מהאירוויזיון, בשל "הסאבטקסט הפוליטי הברור"<ref></ref> של השיר. המפלגה העממית הליברלית בשוודיה והקרן הבלארוסית לסולידריות תרבותית קראו לפסול את בלארוס מהתחרות.<ref></ref><ref></ref> כמה מקורות חדשותיים המסקרים את תחרות האירוויזיון הודיעו כי יגבילו את סיקור השיר.<ref></ref>

ב-11 במרץ 2021 איגוד השידור האירופי הודיע כי לאחר בדיקת השיר, הם הגיעו למסקנה כי הוא לא פועל לפי כללי התחרות, בשל אופיו הפוליטי. לאחר מכן, ניתנה לרשות השידור הבלארוסית, BTRC, אפשרות להגיש גרסה מחודשת של השיר, כך שלא תכלול את האופי הפוליטי, או לחלופין לבחור בשיר אחר. באם הרשות השידור הבלארוסית לא תעשה זאת, היא תיפסל מהתחרות.<ref></ref>

ב-13 במרץ 2021, נשיא בלארוס, אלכסנדר לוקשנקו, הודיע כי רשות השידור הבלארוסית תבחר שיר חדש<ref name="Staff"></ref> במקום לשנות את מילות השיר המקורי.<ref name="Staff"/> עם זאת, ב-26 במרץ, רשות השידור הבלארוסית הודיעה על פרישה מהתחרות.<ref></ref><ref></ref>

== הערות שוליים ==

קטגוריה:בלארוס באירוויזיון
קטגוריה:מדינות באירוויזיון 2021
מועדון ספורט צעירי טייבה

מועדון ספורט צעירי טייבה (נקראת גם: הפועל צעירי טייבה; בערבית: هبوعيل شباب الطيبة) הייתה קבוצת כדורגל ישראלית מהעיר טייבה.

==היסטוריה==
החל משנות ה-60 המוקדמות הייתה קיימת קבוצה בשם הפועל טייבה, שהייתה גם קבוצת הכדורגל הראשונה מן המגזר הערבי בישראל שעלתה לשחק בליגה הבכירה במשך עונה אחת. לאחר שירדה בסיום עונת הבכורה שלה, חזרה לליגת המשנה, והמשיכה להתדרדר עד שהתפרקה בשנת 2003.

בשנת 2008 הוקמה קבוצת מועדון ספורט צעירי טייבה (או בכינוייה "הפועל צעירי טייבה"). כבר בעונת הקמתה (2008/2009) התחילה לשחק בליגה ג' מחוז השרון, ובתום העונה החמישית של הקבוצה בליגה (2012/2013) ואף על פי שסיימה במקום ה-2 בליגה אחרי היריבה העירונית שמשון בני טייבה - שתי הקבוצות העפילו לליגה ב'.

אחרי 7 עונות נוספות בליגות ב', בסיום עונת 2019/2020 הקבוצה העפילה לראשונה לליגה א', 12 שנים מהקמתו. את עונת העלייה לליגה א' סיימה הקבוצה במקום הראשון בליגה ב' דרום א', כשעשר נקודות מפרידות בינה לבין המקום השני, והיא השיגה בעונה זו 56 נקודות ליגה ב-25 משחקים שהיוו 74.66% הצלחה. למשך רוב עונת עלייה זו התחרתה איתה קבוצת עירוני בית דגן, אותה הביסה טייבה פעמיים במשך העונה. ב-25 משחקיה בעונה זו, ניצחה הקבוצה 17 פעמים, סיימה ב-5 תוצאות תיקו והפסידה 3 פעמים בלבד (הפסד בודד בבית). כמו כן כבשה הקבוצה 77 שערים – ממוצע של יותר מ-3 שערים למשחק אחד (ולמעשה הקבוצה שכבשה את כמות השערים הגבוהה ביותר בעונה זו בליגה ב' דרום א') ובנוסף ספגה רק 24 שערים (פחות משער אחד, בממוצע, למשחק – הנתון הנמוך ביותר בליגה בעונה זו).

בעונת 2020/2021 שובצה צעירי טייבה בליגה א' צפון.בעונת 2024/2025 הקבוצה לא נרשמה לליגה ובכך פורקה.

==קישורים חיצוניים==
* 
* 

==הערות שוליים==

קטגוריה:קבוצות כדורגל ערביות ישראליות
קטגוריה:התאחדות הפועל: מועדוני כדורגל
קטגוריה:טייבה: ספורט
קטגוריה:קבוצות כדורגל שהוקמו ב-2008
עמיר ריטוב

עמיר ריטוב (נולד ב-1952) הוא פוליטיקאי ישראלי שכיהן כראש מועצה אזורית לב השרון בין השנים 2007 ועד 2024 וכיהן כיושב ראש מרכז המועצות האזוריות בין השנים 2017-2019.

== ביוגרפיה ==
ריטוב גדל והתחנך בזכרון יעקב.

ריטוב נבחר לראשונה לתפקיד בשנת 2007 עם למעלה מ-50% תמיכה. באוקטובר 2018 נבחר שוב לתפקיד עם כ-42% מקולות הבוחרים.

בבחירות לראשות מועצת לב השרון ב־2024 הוא הודיע כי לא יתמודד ובמקומו נבחר אליהו אטון.

ריטוב פעל לקדם את הקמתו של כביש 561, שאמור לחבר את הכבישים 2 ו-4.

=== מרכז הרשויות האזוריות ===
בשנים 2017–2019 כיהן כיושב ראש מרכז המועצות האזוריות, לאחר פטירתו של יושב הראש שמואל ריפמן. בנוסף על כך, ריטוב כיהן כיושב ראש ועדת התכנון של המרכז. בזמן כהונתו, מרכז המועצות האזוריות התמודד עם כמספר אתגרים תכנוניים ברחבי הארץ, במיוחד אל מול העיריות השונות. בנוסף על כך, ריטוב היה מבין המתנגדים לתשלום שכר לחברי מועצות ברשויות המקומיות. בינואר 2019 ראש מועצה אזורית מרחבים שי חג'ג' נבחר להחליפו. זוהי הייתה הפעם הראשונה ששני מועמדים התמודדו על תפקיד זה.

=== פוליטיקה ארצית ===
בבחירות לכנסת ה-22 שהתקיימו בספטמבר 2019 ריטוב התמודד במקום ה-15 ברשימת העבודה-גשר לאחר ששוריין על ידי יושב ראש העבודה עמיר פרץ. הרשימה קיבלה כשישה מושבים וריטוב לא נכנס לכנסת. בבחירות לכנסת ה-23 מוקם ריטוב במקום ה-25 ברשימת העבודה-גשר-מרצ, ושנית לא נבחר לאחר שהרשימה קיבלה כ-7 מושבים. לאחר הבחירות היה מתומכי כניסת העבודה לממשלה השלושים וחמש. בבחירות לכנסת ה-24 כבר לא היה מועמד לכנסת.

== חיים אישיים ==
ריטוב נשוי לאיריס, אב לארבעה ילדים, מתגורר במושב חרות בגוש תל מונד, נכדם של יהושע וציפורה ריטוב, ממיסדי המושב.

== הערות שוליים ==

קטגוריה:פעילי מפלגת העבודה
קטגוריה:חרות (מושב): אישים
קטגוריה:ראשי רשויות מקומיות מטעם העבודה
קטגוריה:ישראלים שנולדו ב-1952
קטגוריה:זכרון יעקב: אישים
קטגוריה:ראשי המועצה האזורית לב השרון
פסגת דגר (אנטארקטיקה)

פסגת דגר (באנגלית: Dagger Peak; מילולית: פסגת הפגיון) הוא פסגה סלעית, בעלת מדרונות תלולים, העולה בתלילות בקצה של האי ג'יימס רוס, שלמול חצי האי האנטארקטי, בארץ גרהאם שבאנטארקטיקה.

הפסגה ממוקמת בקצה המערבי של רכס קומב, בחלקו של האי המצוי בסמוך מדרום לחצי האי טריניטי (שבחצי האי האנטארקטי).

גובהה של הפסגה 90 מטרים מעל פני הים.

== היסטוריה ==
=== גילוי ומיפוי הפסגה ===

אזור זה נחקר לראשונה בעונת המחקר (הקיץ האנטארקטי) 1902 - 1903, על ידי המשלחת השוודית לאנטארקטיקה בפיקודו של אוטו נורדנשלד.

הפסגה מופתה לראשונה על ידי סוקרים של סקר שטחי חסות איי פוקלנד בעונת המחקר (הקיץ האנטארקטי) 1945 - 1946.

=== מקור השם ===

שמה של הפסגה ניתן לה בשנת 1945 על ידי סקר שטחי חסות איי פוקלנד.

השם הוא תיאורי - הפסגה בעלת המדרונות הסלעיים התלולים מזכירה פגיון.

== לקריאה נוספת ==


<div class="mw-content-ltr">• CHRISTIAN HJORT, OLAFUR INGOLFSSON, PER MOLLER, and JUAN MANUEL LIRIO, [https://notendur.hi.is/oi/PDF%20reprints/Hort%20et%20al%20JQS%20James%20Ross%2097.pdf Holocene glacial history and sea-level changes on James Ross Island, Antarctic Peninsula], JOURNAL OF QUATERNARY SCIENCE (1997) 12 (4) 259–273</div>

<div class="mw-content-ltr">• Rodney M. Feldmann, Dale M. Tshudy, Michael R. A. Thomson, [https://decapoda.nhm.org/pdfs/10544/10544.pdf Late Cretaceous and Paleocene Decapod Crustaceans from James Ross Basin, Antarctic Peninsula], Memoir (The Paleontological Society), Vol. 28, Supplement to Vol. 67, no. 1 of the Journal of Paleontology (Jan., 1993), pp. 1-41 Stable URL: http://www.jstor.org/stable/1315582</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:3448 פסגת דגר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=124040 פסגת דגר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3246&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת דגר] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=3448&fid=antgeo_106 תצלום לוויין של אזור פסגת דגר]
* [https://www.mindat.org/paleo_collection.php?col=166151 פסגת דגר] באתר mindat
* [http://distancebetween.info/dagger_peak מחשבון מרחקים - המרחק מפסגת דגר לאתרים סמוכים]

== הערות שוליים ==

דגר
דגר
דגר